Șefa Comisiei Europene include România în lista zonelor afectate de încălzirea globală: Culturile au fost distruse de cea mai puternică secetă de zeci de ani.
Ursula von der Leyen a vorbit despre România de două ori în timpul discursului de azi, referindu-se la schimbările climatice și la medicii români. "Planeta a devenit din ce în ce mai fierbinte", a spus șefa Comisiei Europene. "Medicii din România au putut trata pacienții din Italia, datorită mecanimului UE de protecție civilă", a afirmat ea.
Președintele Comisiei Europene, Ursula von der Leyen, și-a prezentat viziunea pentru o nouă Uniune Europeană, ce va apărea după criza provocată de coronavirus. Ea vrea ca țările europene să reducă emisiile de carbon cu 55% până în 2030."Planeta a continuat însă să devină din ce în ce mai fierbinte, periculos de fierbinte. Am văzut ce se întâmplă în jurul nostru. De la locuințele evacuate din cauza prăbușirii ghețarului de pe Mont Blanc, până la incendiile din Oregon, până la culturile distruse în România de cea mai puternică secetă de zeci de ani", a spus ea.În discursul său de azi, Ursula von der Leyen a mai amintit de România și în alt context. Ea a vorbit despre medicii români atunci când a punctat efectele pandemiei, care s-au materializat în restricții de export și circulație a cetățenilor în statele europene."Mecanismul nostru de protecție civilă a asigurat ca medicii din România să poată să trateze pacienți în Italia sau ca Letonia să trimită măști la vecinii din regiunea baltică", a spus președinta Comisiei Europene.Otrăvirea lui Navalnîi și conflictul dintre Turcia și Grecia, pe agenda comisaruluiEa a vorbit despre mai multe probleme pe care le are în prezent UE și spațiul european, cum ar fi încercarea de asasinare a lui Alexei Navalnîi, criza migrației, negocierile pentru Brexit, tensiunile dintre UE și Turcia, dar și despre comunitatea LGBT.Comisia Europeană va susține guvernul elen în construirea unei noi tabere de refugiați pe insula Lesbos, dar vrea ca "toate statele membre să facă pasul"."Eu zic că otrăvirea lui Alexei Navalnîi cu un agent chimic nu este una singulară. Am văzut modelul în Georgia și în Ucraina, în Siria și Salisbury și apoi amestescarea în alegerile din întreaga lume. Și acest model nu se schimbă", a afirmat sursa citată.Șefa Comisiei Europene spune că, deși apropiată pe hartă, totuși distanțarea dintre UE și Turcia pare să se mărească."Da, Turcia este înconjurată de probleme, și da, găzduiește milioane de refugiați, fapt pentru care îi susținem cu fonduri considerabile. Dar niciun motiv nu justifică încercările de a-și intimida vecinii. Statele noastre membre, Cipru și Grecia, pot oricând conta pe solidaritatea deplină a Europei pentru a le proteja drepturile suverane legitime", a punctat Ursula von der Leyen.Mesaj dur împotriva discriminăriiSursa citată a mai spus azi că deja se lucrează la un plan pentru cooperare cu autoritățile elene pentru o nouă tabără pe insula Lesbos."Putem ajuta în procesele de azil și returnare și putem îmbunătăți semnificativ condițiile pentru refugiați. Dar vreau să fiu clară. Dacă facem pasul în față, atunci mă aștept ca toate statele membre să facă pasul, migrația este o provocare europeană și toată Europa trebuie să își joace rolul", a subliniat demnitarul.Von der Leyen a mai spus în discursul său că zonele care interzic comunitate LGBT nu își au loc în Uniunea Europeană."Nu mă voi opri când vine vorba de a clădi o uniune a egalității, o uniune în care poți să fii tu însuți și să iubești pe cine vrei fără frică și recriminare. Pentru că a fi tu nu este o ideologie. Este identitatea ta. Și nimeni nu poate să îți ia asta. Așa că vreau să fiu limpede. Zonele care interzic comunitatea LGBT sunt zone care interzic umanitatea și nu își au locul în Uniunea noastră", a spus ea.